# data[].attributes.headline
Punts forts i punts febles Aida Aragones 

# data[].attributes.subject
Punts forts i punts febles Aida Aragones 

# data[].attributes.body
El meu punt fort a destacar és la meva experiència anterior, ja que he pogut veure i viure diverses situacions en l’àmbit educatiu. A més he estat treballant amb alumnat amb moltes dificultats diverses, tant cognitives com socials. A més considero que al ser vocacional els alumnes noten que el que faig ho faig amb ganes. La meva habilitat més potent és l’empatia, ja que crec que el millor és individualitzar educació adaptada a cada infant i les seves necessitats. També sóc una persona molt responsable i amb un alt compromís, m’agrada realitzar les feines de la millor manera possible, entegant tot el que tinc i donant el 100% de mi. El meu punt feble és l'excés d’emocions, per exepmle, en cas d’haver-hi una dificultat a l’escola, probablement quan arribi a casa seguiré pensant en el tema i buscant una solució. Per altra banda, no se si és un punt feble, però quan tinc bona relació amb els alumnes em costa molt mostrar una actitud d’autoritat.

# data[].attributes.body
En el meu període de Pràctiques 3, espero aprendre i crèixer com a futura mestra en un entorn proper i personalitzat. En aquesta escola lliure i petita, vull observar i experimentar com es fomenta l’aprenentatge significatiu en un grup reduït d’alumnes de primer de primària. M’interessa especialment veure com es respecten els ritmes individuals, com s’organitza l’aula i quines metodologies es fan servir per motivar els infants. També vull implicar-me activament en les dinàmiques de classe, aportar idees i adaptar-me a aquest model educatiu diferent, enriquint així la meva formació.

# data[].attributes.body
M'agradaria viure i entendre la forma de treballar que tenen en un centre concertat/privat que a més a més, és un institut escola. També, es tracta de l'escola on he estudiat des de I3 fins a Batxillerat i m'agradaria viure el sentiment de família com a mestre. M'interessa veure com treballen les llengües a l'Ateneu, ja que és una escola on es dona molta importància a l'ús de l'anglès.

# data[].attributes.body
En aquestes pràctiques espero aprendre noves metodologies i estratègies a l'hora d'ensenyar, ja que l'escola on estic és diferent de les dues que he estat anteriorment. També, m'agradaria adquirir més confiança en mi mateixa, tant a l'hora de resoldre conflictes com en prendre decisions i, a més a més, vull aprendre a gestionar millor les activitats segons les necessitats de cada alumne que em pugui trobar a l'aula.

# data[].attributes.headline
Punts forts/Punts febles-Paula Mai Tomas

# data[].attributes.subject
Punts forts/Punts febles-Paula Mai Tomas

# data[].attributes.body
Considero que els meus punts forts són: tinc molta empatia i paciència, ja que m'agrada escoltar als alumnes i entendre quines necessitats tenen, soc una persona molt organitzada i creativa i també, se'm dona bé la comunicació.

En canvi, els punts febles que tinc són: encara estic aprenent a gestionar correctament els possibles conflictes que poden haver-hi i em falten alguns coneixements sobre com atendre a alumnes amb necessitats educatives específiques.

# data[].attributes.body
Durant aquesta etapa de pràctiques, vull aprofitar les meves fortaleses i treballar els punts febles per créixer personalment i professionalment. Em considero una persona optimista, responsable i amb ganes d’aprendre, amb paciència, empatia i capacitat de reacció. La perseverança i la flexibilitat m’ajuden a adaptar-me als diferents contextos de l’aula.

Tanmateix, soc conscient que tinc aspectes a millorar, com la meva tossuderia, la rigidesa en algunes situacions, els dubtes en la presa de decisions i la tendència a ser impulsiva. Per això, em comprometo a utilitzar les meves pròpies fortaleses per treballar aquests punts febles, buscant alternatives, equilibrant flexibilitat i fermesa, i reflexionant abans d’actuar.

Aquesta experiència no només m’ajudarà a conèixer millor la realitat educativa, sinó també a evolucionar i convertir-me en la mestra que aspiro a ser.

# data[].attributes.body
Fer el Pràcticum III a l’escola Joan Sanpera i Torras de les Franqueses del Vallès és una experiència molt especial per a mi, ja que és el centre on vaig estudiar la meva primària fa uns 25 anys. Tornar-hi ara com a futura mestra em fa molta il·lusió i m’omple de motivació per viure aquesta etapa d’aprenentatge des d’una nova perspectiva.

El primer dia de pràctiques va ser molt emocionant per a mi. Retrobar-me amb l’escola, els seus espais i alguns dels mestres que em van formar va despertar molts records i em va fer sentir encara més connectada amb aquesta experiència. A més, ja he tingut l’oportunitat de conèixer els alumnes, i això m’ha donat una primera impressió molt positiva.

Amb aquesta estada espero aprofitar al màxim l’oportunitat d’aprendre dels mestres del centre, alguns dels quals van ser els meus professors/es anys enrere. També tinc moltes ganes de conèixer més a fons els alumnes i participar activament en el seu procés d’aprenentatge. Vull formar part de totes les activitats i tasques, millorant la planificació de situacions d’aprenentatge basades en un context real, el qual aniré observant i analitzant per adaptar millor les meves intervencions.

El meu objectiu és fer-ho tan bé com pugui, aprendre de les meves errades i aprofitar els consells i l’experiència dels mestres del centre. Al final d’aquestes pràctiques, vull sentir que ja m’he començat a creure el meu rol com a mestra, havent actuat amb seguretat i preparació davant les diverses situacions educatives i socials que es puguin presentar. Aquesta és una oportunitat única per créixer i consolidar la meva vocació, i estic entusiasmada per tot el que aquest Pràcticum III m’aportarà.

# data[].attributes.body
Com a punts forts, em defineixo com una persona molt extravertida, versàtil i resolutiva, m’agrada estar amb la gent, compartir i treballar amb altres persones i conèixer diferents pensaments i maneres de treball. Soc una persona amb iniciativa, activa i constant amb tot el que faig.

En canvi, com a punt febles, podria dir que soc una persona molt empàtica i això de vegades em fa passar males passades,  també soc una persona indecisa i penso molt les coses. D’altra banda, vull aprendre a expressar-me amb claredat amb els alumnes, i també millorar i trobar estratègies que m’ajudin a tenir més seguretat en la gestió de l’aula. Penso que sempre hi ha aspectes a millorar i que hem d’acceptar-los i aprendre.

# data[].attributes.body
En aquestes pràctiques vull aprendre a millorar la gestió de l’aula, a atendre el màxim que sigui possible la diversitat i les necessitats de tots els alumnes. A més de conèixer noves estratègies i mètodes d’aprenentatge com a mestre, noves metodologies i eines que em siguin d’utilitat en un futur.

Tinc moltes ganes d’aprendre, i de ser capaç de poder estar el dia de demà en una aula com a docent. Penso que aquestes últimes practiques son clau, per poder matisar diferents aspectes, i continuar aprenent tant dels errors que puc cometre, com de la resta de docents i també dels alumnes.

# data[].attributes.body
Com a punts forts destaco la capacitat per mantenir la calma i ser tolerant amb els infants; m'agrada crear un ambient segur i acollidor per ells/elles. A més a més, soc hàbil a l'hora de dissenyar activitats que siguin motivadores perquè els alumnes desenvolupin la seva part més creativa. Vull continuar dedicant-me per complet a les feines amb responsabilitat i sense deixar a mitges cap aspecte. Una fortalesa que destacaria és la capacitat per adaptar-me segons les necessitats del moment, sent seriós quan és necessari o proper i divertit en altres contextos. Tanmateix, soc molt seriós i responsable per complir amb les meves obligacions i feines de manera efectiva.

Pel que fa als punts febles, a vegades em sento insegur o poc preparat per mediar en conflictes o problemes entre els alumnes de manera efectiva. També, em costa donar una retroacció crítica als alumnes per no desmotivar-los, però sé que és contraproduent per ells perquè els limito. A més a més, m'és complicat dissenyar avaluacions que només no mesurin el nivell de coneixents adquirits, sinó també en el procés d'aprenentatge i l'evolució dels alumnes. Finalment, hi ha vegades que m'emporto preocupacions de classe a casa.

# data[].attributes.body
Com a punts forts destacaria que em considero una persona amb bona capacitat de reacció. Crec que soc una persona capaç de reaccionar ràpidament davant una situació adversa per tal de solucionar-la el millor possible. Això és molt útil per trobar solucions a situacions que es produeixen espontàniament en el dia a dia a l’escola. També em considero una persona molt pacient, que sap tractar als alumnes correctament i que no es desespera amb facilitat o s’enfada davant una mala contestació d’un nen o nena. Hem de ser conscients que som educadors, que tots els infants estan creixent i aprenent, i que la imatge que donem és molt important. Per això, cal que els mestres siguin persones fredes, que sàpiguen què fer en cada situació, i que actuïn amb tranquil·litat.

Com a punt feble destacaria que soc una persona a la qual li agrada estar a més d’un lloc al mateix temps, fet que em distreu i no em permet concentrar-me en el que hauria d’estar pendent. A l’aula, succeeixen moltes coses al mateix temps, i és evident que has de mirar d’estar pendent de tot, però també s’ha de saber distingir quan cal estar només concentrar en una cosa i quan cal donar una mirada global, i crec que aquí puc millorar bastant.

# data[].attributes.body
En aquestes pràctiques vull conèixer de primera mà quines estratègies o eines utilitzen els mestres per fer l’aprenentatge dels infants el més eficient i significatiu possible. Què fan per guanyar la seva atenció? Quines metodologies diverses emprenen? Com actuen davant conflictes del dia a dia?

També vull conèixer en primera persona com és la vida dels docents. Com s’organitzen, quantes reunions fan a la setmana, quin és el seu horari, quina és la relació entre mestres, quina és la comunicació entre els del mateix cicle, eines de comunicació…

# data[].attributes.body
Punts forts: Considero que tinc una gran experiència en el tracte amb els nens, ja que he treballat molts anys en l'àmbit educatiu, la qual cosa em permet comprendre millor les seves necessitats i establir relacions de confiança.

Soc una persona amb molta empatia, i, per tant, em permet connectar amb els alumnes i entendre les seves dificultats. Per altra banda, m'agrada treballar en equip i considero que això és un punt fort, ja que a l'escola és molt important poder-ho fer de la millor manera.

Punts febles: Soc conscient que encara tinc aspectes a millorar. En primer lloc, soc molt indecisa, ja que a vegades em costa prendre decisions ràpides i segures en moments d'incertesa. Aquest aspecte pot influir en el moment on he de tenir el control en diverses situacions.

D'altra banda, tot i la meva empatia, hi ha moments en què els problemes dels meus alumnes m'afecten emocionalment. Això, de vegades, fa que em costi separar-me dels seus conflictes i veure les situacions de manera objectiva. Per altra banda, es reflecteix en la gestió de l'aula i en la resolució de conflictes, ja que potser em costa establir límits clars o aplicar estratègies efectives per resoldre'ls. Per tant, la gestió de l'aula i la resolució de conflictes són àrees en les quals sé que puc millorar a mesura que guanyi més experiència i confiança en la meva pràctica docent.

# data[].attributes.body
En aquestes noves pràctiques, espero aprendre molt tant dels docents com dels alumnes. El fet de passar a fer les pràctiques 2 d'una escola petita i familiar a una escola més gran em permetrà conèixer diferents metodologies i formes d'organització pròpies de les escoles. A més, tinc ganes d'aprendre diverses maneres d'ensenyar, així com estratègies per resoldre conflictes a l'aula. Tot això em servirà per preparar-me millor pel meu futur com a docent, ampliant la meva visió sobre el món educatiu i les seves pràctiques.

# data[].attributes.body
Després de dos grans períodes de pràctiques, durant el pràcticum III espero augmentar els meus coneixements, millorar les meves habilitats i formar-me més profundament en l'àmbit que més m'interessa.

El que vull aconseguir durant la meva estada al centre és:

Aprendre diferents metodologies i estratègies de gestió d'aula i cohesió de grup.

Analitzar a fons la relació mestre - familia per recollir eines i desenvolupar habilitats en aquest aspecte.

Recollir eines, metodologies i habilitats per a planificar i realitzar unitats didàctiques de les matèries específiques de la menció.

Obsercar l'actuació i vida diària d'una tutora d'educació primària (aspectes que ens perdem, com la planificació anual, coordinació amb altres mestres, avaluacions...)

Aquests aspectes desperten el meu interès en major grau, però el que realment vull de les pràctiques III és que siguin una experiència inoblidable, com han set les altres pràctiques, en les que m'esforci i aprengui al màxim i acabi de construir la meva base de formació com a futura mestra, emportant-me tots els coneixements, habilitats i eines que sigui capaç.

En conclusió, les meves expectatives respecte a aquestes pràctiques són molt positives, ja que els altres períodes de pràctiques els he gaudit i he après molt, i d'aquestes espero el mateix. Em plantejo uns objectius clars que espero assolir i veig aquesta experiència com l'última activitat formadora abans de finalitzar el grau i entrar en el món laboral de la docència.

# data[].attributes.body
Punts forts:

Sense dubte el primer que destacaria seria la vocació. Des del meu criteri personal, la feina de mestre és completament vocacional. És per això que trobo aquest un punt a favor per a mi, perquè sempre he tingut clar que volia ser mestra, dedicar-me a l’ensenyament i formar a les noves generacions.

Un altre aspecte positiu que considero que tinc és el recorregut i la formació prèvia. A més de les pràctiques i experiències que ens ofereix la universitat, també tinc experiència treballant amb nens i nenes. Tinc el curs de monitora de lleure i gràcies a això he pogut treballar en diverses activitats de lleure i fa tres anys que treballo com a monitora en una escola d’estiu, la qual cosa crec que m’ha ajudat a desenvolupar habilitats essencials en una aula com la resolució de conflictes, la dinamització d’activitats o simplement posar-te davant un grup i treure’l endavant.

Com a aspectes més personals, que trobo també es poden destacar com a punts a favor, és que soc una persona amb molta paciència, creativa, responsable i tranquil·la a més d’empàtica

Punts febles:

Crec que la meva timidesa o vergonya és un factor que em juga bastant en contra. Soc una persona molt tímida i em costa molt comunicar-me. Aquest és un dels punts en què faig èmfasi cada any i que vull anar millorant cada cop més.

També soc una persona molt organitzada, que de primeres pot semblar un aspecte positiu, però amb això em costa molt la flexibilitat. Una cosa que he de millorar és donar més marge de reformulació i ser més flexible, ja que és molt important a la docència. Seguint en aquesta línia, també soc una persona molt autoexigent i perfeccionista a la qual li costa molt deixar-se ajudar. El treball de mestre és molt col·laboratiu i amb companyonia, així que aquest és un altre aspecte que he de millorar.

I per últim, ara s’està donant molt protagonisme a les eines digitals, i les noves tecnologies són un aspecte que a mi no em va molt bé i que he de treballar. Vaig un poc perduda en aquest àmbit, així que ho considero un punt feble que he de millorar.

# data[].attributes.headline
Punts forts i punts febles - Marc Llopart

# data[].attributes.subject
Punts forts i punts febles - Marc Llopart

# data[].attributes.body
Si penso en els meus punts forts, crec que l'empatia és una de les meves millors qualitats. Em resulta fàcil connectar amb els meus companys i amb els alumnes, la qual cosa m'ajuda a crear un ambient còmode i de confiança. A més, sempre intento ajudar en el que puc, soc treballador i actiu, i crec que la paciència és una gran aliada en el meu dia a dia.

Per descomptat, també hi ha coses que necessito millorar. L'organització és el meu punt feble, i a vegades em porta problemes. Em costa planificar-me bé i això pot fer que les coses no surtin com m'agradaria. Però soc conscient d'això i vull treballar per a millorar en aquest aspecte.

# data[].attributes.body
Si parlo sobre les meves expectatives, ho resumiria en el fet que la més important és aprendre amb un altre punt de vista. Estar en una escola concertada m'està permetent veure diferències en la metodologia i en l'ambient escolar, i vull aprofitar cada moment per a absorbir tot el possible. També vull demostrar-me a mi mateix que puc estar a l'altura del professorat, que ha deixat el llistó molt alt, i deixar la meva petita petjada en els alumnes. Sobretot, vull sortir d'aquesta experiència sentint-me orgullós, sabent que he donat el millor de mi i que estic preparat per a començar el meu camí com a mestre.

# data[].attributes.body
Les meves expectatives durant el pràcticum III són, primer de tot, veure les diferències entre una escola més tradicional que és la que vaig estar l'any passat amb una escola més innovadora que és com es defineix la meva escola actual. També m'agradaria participar activament en la gestió de l'aula i assumir un paper actiu en la resolució de conflictes que és un dels aspectes que més em preocupa com a futura docent. Voldria destacar també el fet de rebre retroalimentacions per part de la meva tutora per poder millorar aquells aspectes que encara no acabin de funcionar, puix que, després d'aquestes pràctiques m'hauré d'enfrontar a donar classes jo sola i m'agradaria estar tan preparada com sigui possible. Finalment, espero començar a definir el meu paper de mestra, ja que després d'estar en tres escoles diferents ja he vist quins aspectes m'agraden i quins no.

# data[].attributes.body
Respecte als punts forts, em considero una persona molt compromesa, tant amb els infants, com amb els altres docents. Intento ajudar sempre que puc i participar quan és possible. També, tinc moltes ganes d’aprendre i soc una persona molt atenta a tot el que passa a l'aula.

Respecte als punts febles, considero que en algunes ocasions, em resulta una mica complicat aplicar la teoria apresa a la universitat amb les realitats que es viuen a les aules. Un altre punt a destacar, és que potser soc una noia una mica tímida. També m'agradaria destacar com a punt feble, el fet de no saber afrontar algunes situacions conflictives amb els nens i nenes a l'aula. Em preocupa el no saber què fer o com actuar.

# data[].attributes.body
El que més destaco és la vocació i les ganes que hi poso en totes les activitats. També soc molt creativa i em pot ajudar molt a l'hora de crear materials i activitats motivadores i innovadores. Tot i així, també tinc la inseguretat de no estar a l'altura de ser mestre i no saber gestionar les responsabilitats que comporta ser mestre.

# data[].attributes.body
En l'àmbit professional m'he proposat aprendre noves estratègies per aprendre a gestionar la diversitat a l'aula, ja que considero que podem trobar-nos amb qualsevol mena d'alumne a l'aula, i hem d'aprendre recursos per tractar aquestes dificultats.

Un dels grans objectius que em marco és observar la vida del mestre fora i dins de l'aula, perquè la realitat dels mestres és que fora de l'horari laboral també hi han de dedicar moltes hores, per tant, vull aprendre a organitzar-me de cara el futur.

# data[].attributes.headline
Les meves expectatives - Carla Hernández

# data[].attributes.subject
Les meves expectatives - Carla Hernández

# data[].attributes.body
Amb la realització de les meves terceres i últimes pràctiques del grau d’educació primària, espero veure en mi un gran desenvolupament personal i professional a través del profit de les oportunitats d’aprenentatge que sorgeixin, la reflexió i la millora continua, a més a més d’un assoliment dels objectius proposats mitjançant la meva realitat.

Dins de les aules d’intervenció espero poder posar en pràctica de manera eficient tots els coneixements adquirits en els diferents anys de formació dins del grau, i respondre de la manera esperada per facilitar el trajecte d’aprenentatge d’aquells aspectes més importants i rellevants per passar a formar part del món educatiu d’una manera global.

M’agradaria poder ser capaç de desenvolupar unes bones habilitats pedagògiques, a través de l’obtenció d’experiència en la pràctica i mostrar un bon domini del contingut que es tractarà per poder ajudar amb molta més confiança als infants amb els quals compartiré aquest final d’etapa.

Amb una adequada adaptació facilitada per l’obtenció d’informació i investigació, segons la detecció de les diferents necessitats educatives que em pugui trobar a l’aula, desitjo saber ensenyar inclusivament en tot moment donant igualtat en l’accés d’oportunitats, garantint acceptació i valoració a dins de l’entorn escolar.

Voldria aprendre noves estratègies significatives de gestió d’aula reforçant les ja apreses de cara a utilitzar-les en un futur pròxim. Tenint sempre present la cerca de l’ambient positiu per observar a la llarga un gran èxit acadèmic, emocional i social de l’alumnat.

Amb la cerca d’un objectiu comú amb els docents del centre de pràctiques amb els quals tingui el plaer de treballar, vetllo, des del primer moment, garantir una bona educació i un bon desenvolupament integral d’aquests infantis, i és per això que col·laborar i treballar correctament en equip serà un dels altres objectius personals proposats que espero aconseguir per tal de gaudir de manera plena d’aquestes terceres pràctiques.

# data[].attributes.body
Punts forts:

Des del meu punt de vista, considero de manera crítica que ja mostro algunes qualitats i habilitats en relació amb la professió com a docent tenint en compte l’alçada de temps en la qual ens trobem. Cadascuna d’elles han estat adquirides a partir de l’experiència de les pràctiques anteriors i la meva ocupació laboral en el sector d’educació en el lleure que m’ha permès estar en contacte amb infants durant molts anys.

Deixant de banda això, aquests aspectes es podrien perfeccionar i millorar amb l’aportació de crítiques constructives del meu entorn proper que sempre m’agrada escoltar per acabar mostrant el millor de la meva persona.

De la meva persona, recalco la vocació que sento pel món de l’educació, esmentada prèviament, i la passió per ensenyar i acompanyar als infants en el seu procés maduratiu com a primeres característiques importants. Aprendre a través de l’observació i la pràctica, considero que és un bon camí per definir bé com vull intervenir amb els infants consolidant cada cop més el meu rol com a docent.

Em considero una persona molt responsable que li agrada demostrar compromís, puntualitat i dedicació per allò que està fent. La paciència també predomina en la meva personalitat, tot i que aquesta ha millorat amb el pas dels anys gràcies a l’experiència.

M’agrada cooperar i sempre procuro, mitjançant l’empatia, establir una actitud positiva amb unes bones habilitats socials, que faci sentir bé als altres per així garantir una adequada adaptació amb l’entorn més proper, i aprendre també dels aspectes positius que la resta mostra a l’hora de compartir temps de convivència amb tu.

Punts febles:

Com a tothom els punts febles també hi són presents, però considero que amb treball i dedicació perquè aquests disminueixin, completaré de la manera esperada la meva formació. M’agradaria aprofitar aquesta estada per millorar la meva creativitat en la proposta d’activitats aprofitant la metodologia que segueix l’escola, i adquirir aspectes que facilitin la seva adquisició.

Al mateix temps, voldria saber expressar-me de manera formal, clara i entenedora en les meves explicacions, ja que de vegades em costa una mica fer-ho així.

Saber separar la part professional de la personal és un altre aspecte que necessitaria treballar per tal d’arribar a assolir una bona i equilibrada gestió emocional, perquè acostumo a no saber-ho separar de manera que no m’afecti personalment.